rejauldu/bengali-wikipedia huggingface dataset:
ডন সোসাইটি (১৯০২-১৯০৬) ছিল একটি প্রগতিশীল জাতীয় শিক্ষামূলক সংস্থা, যা ১৯০২ সালে ব্রিটিশ ভারতের কলকাতায় শিক্ষাবিদ সতীশচন্দ্র মুখোপাধ্যায়-এর উদ্যোগে প্রতিষ্ঠিত হয়। এর পেছনের মূল প্রেরণা ছিল ১৯০২ সালের ভারতীয় বিশ্ববিদ্যালয় কমিশনের প্রতিকূল প্রতিবেদন, যা ঔপনিবেশিক শিক্ষানীতির পক্ষে অধিক ক্ষমতা প্রদান করত।   ইতিহাস ও কার্যক্রম  ডন সোসাইটির গোড়ার ইতিহাসের সাথে ১৮৯৬ সালে স্থাপিত সতীশচন্দ্রের 'ভাগবৎ চতুষ্পাঠী'-র সম্পর্ক রয়েছে, যেখানে ভারতীয় ধর্ম, দর্শন এবং জাতীয় পরিচয়ের উপর গবেষণা চলত। সন্ধ্যাবেলায় মেট্রোপলিটন ইনস্টিটিউশনে (বর্তমানে বিদ্যাসাগর কলেজ) এই পাঠদান হতো। ডন সোসাইটির মুখপাত্র হিসেবে কাজ করত ডন ম্যাগাজিন; এতে ভারতীয় ইতিহাস, সংস্কৃতি, সাহিত্য, শিল্পকলা ইত্যাদি নিয়ে গুরুত্বপূর্ণ প্রবন্ধ প্রকাশিত হতো।  সতীশচন্দ্র মুখোপাধ্যায় খুব অল্প সময়ে অনেক মেধাবী তরুণকে একত্রিত করেন, যেমন: বিনয়কুমার সরকার, রাধাকুমুদ মুখোপাধ্যায়, হারাণচন্দ্র চাকলাদার, কিশোরী মোহন গুপ্ত, রবীন্দ্রনারায়ণ ঘোষ প্রমুখ। পরবর্তীতে রবীন্দ্রনাথ ঠাকুর, অরবিন্দ ঘোষ, রাজেন্দ্র প্রসাদ, রাজা সুবোধ চন্দ্র মল্লিক, জগদীশচন্দ্র বসু, নীলরতন সরকার, রামেন্দ্রসুন্দর ত্রিবেদী এবং অন্যান্য বিশিষ্ট ব্যক্তিবর্গ এর সাথে যুক্ত হন। এমনকি প্রযুক্তি শিক্ষায় রামকান্ত রায় এবং কুঞ্জ বিহারী সেন-এর মত ব্যক্তিরাও বক্তৃতা দিতেন।  ডন সোসাইটি, তৎকালীন কলকাতা বিশ্ববিদ্যালয়ের উপর নির্ভরশীল ঔপনিবেশিক শিক্ষার প্রবল সমালোচনা করে। তারা মনে করত এই শিক্ষা পদ্ধতি অতিমাত্রায় সাহিত্যনির্ভর, অনুৎপাদনমুখী এবং অবৈজ্ঞানিক। সোসাইটি জাতীয় ভিত্তিক, বৈজ্ঞানিক ও প্রযুক্তিনির্ভর শিক্ষার পক্ষে ছিল। তারা ইতিহাস, ভূগোল, অর্থনীতি, রাষ্ট্রবিজ্ঞান, বিজ্ঞান ও প্রযুক্তি পাঠ্যসূচিতে অন্তর্ভুক্ত করে। প্রযুক্তি বিভাগে সাবান, তেল প্রস্ত্ততকরণ ও যান্ত্রিক কাজ শেখানো হতো এবং ছাত্ররা উৎপাদিত পণ্য বড়বাজারের স্বদেশী দোকানে বিক্রি করত।   প্রকাশনা  ডন সোসাইটির শিক্ষাদান পদ্ধতি ছিল আলোচনা-ভিত্তিক। শিক্ষকেরা বক্তৃতা দিতেন, ছাত্ররা নোট করত এবং পরে আলোচনা করত। ডন ম্যাগাজিন-এ লেখার জন্য ছাত্রদের উৎসাহিত করা হতো। এই ম্যাগাজিনে 'ইন্ডিয়ানা' নামে একটি বিভাগ ছিল, যার মাধ্যমে ভারত সম্পর্কে জ্ঞান ও জাতীয়তাবোধ জাগানোর প্রচেষ্টা চালানো হতো।  ডন ম্যাগাজিন জাতীয় শিক্ষার লক্ষ্য ও ভারতের রাজনৈতিক, সামাজিক, অর্থনৈতিক সমস্যাবলী বিশ্লেষণ করে সমাধানের দিকনির্দেশ দিত। এটি সময়ের সঙ্গে সঙ্গে বাঙালি মানস ও ভারতীয় জাতীয়তাবাদের প্রতিচ্ছবি হয়ে ওঠে।  ১৯০৬ সালে ডন সোসাইটি ন্যাশনাল কাউন্সিল ফর এডুকেশন-এর সঙ্গে একীভূত হয়, কিন্তু ডন ম্যাগাজিন ১৯১৩ সাল পর্যন্ত প্রকাশিত হয়। ডন সোসাইটির শিক্ষা ও কার্যক্রম নিঃসন্দেহে ভারতীয় জাতীয়তাবাদের বিকাশ এবং জাতীয় শিক্ষানীতির প্রতিষ্ঠায় এক গুরত্বপূর্ণ অধ্যায় হিসেবে বিবেচিত হয়।  তথ্যসূত্র  সাউথ এশিয়া আর্কাইভ - ডন ম্যাগাজিন ও ডন সোসাইটির ওপর তথ্য  Land of Two Rivers: A History of Bengal from the Mahabharata to Mujib. নিতীশ কে. সেনগুপ্ত. ২০১১. পেঙ্গুইন বুকস ইন্ডিয়া. পৃষ্ঠা ৩০৩  চিত্তব্রত পালিত, জাতীয়তাবাদ ও জাতীয় শিক্ষা: ১৯০৫-১৯২০  বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতভিত্তিক শিক্ষাবিষয়ক সংস্থা বিষয়শ্রেণী:২০শ শতকের কলকাতা বিষয়শ্রেণী:বাঙালি নবজাগরণের সাথে সংশ্লিষ্ট একাডেমিক প্রতিষ্ঠান বিষয়শ্রেণী:ভারতের শিক্ষা ইতিহাস বিষয়শ্রেণী:১৯০২-এ ভারতে প্রতিষ্ঠিত
আশিয়ান মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১২ সালে এটি ঢাকার খিলক্ষেতের আশিয়ান শিক্ষা নগরীতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।  কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।   ইতিহাস  স্বাস্থ্য ও পরিবার কল্যাণ মন্ত্রণালয় যে সকল গাইডলাইন এবং মানদণ্ড নির্ধারণ করেছে তা পূরণ করে আশিয়ান মেডিকেল কলেজ ও হাসপাতাল ২০১২ সালের জানুয়ারিতে প্রতিষ্ঠিত হয়েছিল। সরকার ২০১২-২০১৩ সেশন থেকে এমবিবিএস প্রথম বর্ষের কোর্সে ৫০ জন শিক্ষার্থীকে ভর্তির অনুমতি দিয়েছিল। কলেজটি ঢাকা বিশ্ববিদ্যালয়ের অধিভুক্ত হয়েছে।  একাডেমিক কার্যক্রম  কলেজটিতে বাংলাদেশি ও আন্তর্জাতিক ছাত্র-ছাত্রী ভর্তি করানো হয়।  অতিরিক্ত শিক্ষাক্রম কার্যক্রম  অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় ছাত্র কল্যাণ বিভাগ পরিচালিত হয়।  অবকাঠামো  মেডিকেল কলেজটির সাথে একটি হাসপাতাল রয়েছে যেটি আশিয়ান মেডিকেল কলেজ ও হাসপাতাল নামে পরিচিত।  এএমসির নিজস্ব ক্যাম্পাস বড়ুয়া, খিলক্ষেত ঢাকা-১২২৯ এ অবস্থিত। এটি আধুনিক সকল সুবিধাসহ চারতলা ইউনিটারি বিল্ডিংয়ে নির্মিত এবং আরও ৯ তলা ভবন নির্মাণাধীন রয়েছে।কলেজটিতে একটি সমসাময়িক ও সমস্ত সুযোগসুবিধা এবং সংস্থান সহ সজ্জিত একটি সমৃদ্ধ গ্রন্থাগার রয়েছে।  সমালোচনা  এই কলেজের বিরুদ্ধে স্বদেশ হাউজিং কোম্পানীর খিলক্ষেত থানার বরুয়া মৌজায় প্রায় ২০.৬ বিঘা জমি জবরদখল করে আশিয়ান মেডিকেল কলেজ ও হাসপাতাল গড়ে তোলার অভিযোগ উঠেছিলো।   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:চিকিৎসা সেবা বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান
২১ রমজান হল ইসলামি বর্ষপঞ্জিকার নবম মাসের ( রমজান মাস) একবিংশ তারিখ।  চন্দ্র হিজরি বর্ষপঞ্জিতে, এই দিনটি বছরের ২৫৭তম দিন।   মৃত্যু   ১. ৪০ হিজরি – আলী ইবনে আবি তালিব, শিয়াদের প্রথম ইমাম এবং সুন্নিদের চতুর্থ খলিফা   ইমাম আলী (আ.) তিন দিন তাঁর ক্ষতের যন্ত্রণা ভোগ করেন এবং রমজান (মাহে রমজান) মাসের ২১ তারিখে, ৬৩ বছর বয়সে তিনি (আ.) ইন্তেকাল করেন।  এই তিন দিনের মধ্যে, তিনি (আ.) তাঁর পুত্র ইমাম হাসান (আ.)-কে জাতিকে আদর্শিক ও সামাজিকভাবে পথনির্দেশনার জন্য ইমামতের দায়িত্ব অর্পণ করেন। এই তিন দিনে, যেমনটি তিনি তাঁর পুরো জীবনে করেছেন, তিনি কখনো আল্লাহকে স্মরণ করা, তাঁর প্রশংসা করা এবং তাঁর বিধানকে মেনে নেওয়া বন্ধ করেননি।  ২. ৭২৬ হিজরি - অটোমান রাজবংশের প্রতিষ্ঠাতা প্রথম ওসমান   ৩. ১১০৪ হিজরি - আল-হুর আল-আমিলি, একজন শিয়া পন্ডিত এবং ফকিহ, যিনি ওয়াসায়েল আল-শিয়ার লেখক   ৪. ১০২৮ হিজরি - সাইয়্যেদ মাজেদ হোসেইনী বাহরানী, একজন শিয়া পন্ডিত, ফকিহ ও কবি   ৫. মূসা - বনী ইসরাঈলের নবী ( বর্ণনা অনুসারে )   ৬. যিহোশূয় - মূসার সহকারী এবং তার উত্তরসূরী ( বর্ণনা অনুসারে )    ঘটনা   ১. ৪০ হিজরি - আলী ও ফাতিমার জ্যেষ্ঠ পুত্র এবং দ্বিতীয় শিয়া ইমাম মুহাম্মদের নাতি হাসান ইবনে আলীর খেলাফতের সূচনা হয়   ২. ৪০ হিজরী - খেলাফতের জন্য হাসান ইবনে আলীর প্রতি কুফার জনগণের আনুগত্য প্রকাশ করে   ৩. ৪০ হিজরি - আলীর হত্যাকারী আবদ আল-রহমান ইবনে মুলজামের প্রতিশোধ নেয় (শিয়াদের প্রথম ইমাম)   ৪. ইসলামের পবিত্র গ্রন্থ কুরআন নাজিলের দিন ( ফার্সি বর্ণনা অনুসারে )    ছুটির দিন এবং উদযাপন   ১. শিয়াদের মতে রমজানের দ্বিতীয় কদরের রাত, যেটি ইরানে এহিয়া রাত নামে একটি সরকারী রাত্রিকালীন উপাসনা অনুষ্ঠান অনুষ্ঠিত হয়   লাইলাতুল কদরে মুসলিমরা আল্লাহর কাছে মাগফিরাত, নাজাত ও ক্ষমা পাওয়ার পরম সুযোগ লাভ করে। লাইলাতুল কদর সম্পর্কে ইসলামের মহানবী বলেন, যে ব্যক্তি এ রাত ইবাদতের মাধ্যমে অতিবাহিত করবে, আল্লাহ তাঁর পূর্বেকৃত সব গুনাহখাতা মাফ করে দেবেন। (বুখারি)  হাদীসের বর্ণনা অনুযায়ী, লাইলাতুল কদরের রজনীতে যে বা যারা আল্লাহর আরাধনায় মুহ্যমান থাকবে, স্রষ্টা তার ওপর থেকে দোজখের আগুন হারাম করে দেবেন।  ২. ইমাম আলীর শাহাদাত দিবস, ইরানে একটি সরকারি ছুটির দিন شاکری, گیتی. "بررسی وضعیت تعطیلات در ایران و سایر کشورهای جهان" (PDF). اتاق بازرگانی، صنایع ، معادن و کشاورزی تهران، معاونت برر های اقتصادی (in Persian): ۴. آذر ماه ۱۳۹۴"۲۱ رمضان، تعطیل رسمی است - تابناک" (in Persian). Retrieved 22 November 2021.   আরও পড়ুন  ১. ১৯ রমজান  ২. ২৩ রমজান  ৩. ১৩ রজব   তথ্যসূত্র   বিষয়শ্রেণী:ইসলামি বর্ষপঞ্জির দিন বিষয়শ্রেণী:রমজান
দিওনুসিওস সোতের () একজন ইন্দো-গ্রিক রাজা ছিলেন, যিনি আনুমানিক ৬৫ খ্রিস্টপূর্বাব্দ হতে ৫৫ খ্রিস্টপূর্বাব্দ পর্যন্ত"Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, . পূর্ব পাঞ্জাব অঞ্চল শাসন করেন। সিনিয়র মনে করেন যে, তিনি ৫৫ খ্রিস্টপূর্বাব্দ থেকে ৪৫ খ্রিস্টপূর্বাব্দ পর্যন্ত রাজত্ব করেন,Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998)  অন্য দিকে আহমেদ হাসান দানির মতে, ১১৫ খ্রিস্টপূর্বাব্দ থেকে ১০০ খ্রিস্টপূর্বাব্দ পর্যন্ত তার রাজত্বকাল ছিল।   মুদ্রা  দিওনুসিওস সোতেরের নামাঙ্কিত দ্বিভাষী রৌপ্য মুদ্রাগুলির এক পিঠে দিয়াদেম পরিহিত নিজের প্রতিকৃতি এবং অপর পিঠে আথেনার চিত্র রয়েছে। তার ব্রোঞ্জ মুদ্রাগুলিতে অ্যাপোলোর চিত্র খোদিত রয়েছে। মুদ্রাগুলির গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না।   তথ্যসূত্র       বিষয়শ্রেণী:ইন্দো-গ্রিক শাসক
শবনম আস্থানা একজন ভারতীয় জনসংযোগ বিশেষজ্ঞ, বক্তা এবং উদ্যোক্তা। ২০১২ সালে, জনসংযোগ ক্ষেত্রে তাঁর অবদানের জন্য তিনি হরিকৃষ্ণ দুয়ার কাছ থেকে পিআরসিআই কর্তৃক জাতীয় জনসংযোগ হল অফ ফেম পুরস্কার পেয়েছিলেন।   প্রাথমিক জীবন এবং শিক্ষা  শবনম আস্থানার জন্ম বোকারো স্টিল সিটিতে। তিনি ১৯৮৩ সালে লেডি শ্রী রাম কলেজ থেকে কলা বিভাগে স্নাতক ডিগ্রি অর্জন করেন এবং পরে কলা বিভাগে স্নাতকোত্তর ডিগ্রি অর্জন করেন। তিনি পুনের সিম্বায়োসিস থেকে জনসংযোগ ও বিজ্ঞাপনে স্নাতকোত্তর ডিপ্লোমা সম্পন্ন করেন। তিনি সিম্বায়োসিস থেকেই মার্কেটিং ম্যানেজমেন্টে স্নাতকোত্তর ডিগ্রি অর্জন করেছেন।   কর্মজীবন  শবনম আস্থানা খাড়কওয়াসলার জাতীয় প্রতিরক্ষা একাডেমিতে (এনডিএ) ২ বছরেরও বেশি সময় ধরে ইংরেজি পড়িয়েছেন। এনডিএ ছাড়ার পর, তিনি কয়েকটি বেসরকারি কোম্পানিতে কাজ করেছিলেন এবং শীর্ষস্থানীয় সংবাদপত্র ও সাময়িকীর জন্য একজন ফ্রিল্যান্স সাংবাদিক ও লেখক হিসেবেও কাজ করেছিলেন। তিনি সিম্বায়োসিস, ইন্দিরা, আইআইবিএম, সিংহগড়, ম্যাট্রিক্স, এনআইআইএলএম, ডিওয়াই পাতিল এবং অন্যান্য প্রতিষ্ঠান ও ব্যবসায়িক স্কুলগুলিতে প্যানেলিস্ট ও অতিথি অনুষদ হিসেবেও কাজ করেছেন।   ২০০৫-বর্তমান  ২০০৫ সালে, শবনম আস্থানা এমপাওয়ার্ড সলিউশনস প্রতিষ্ঠা করেন। ব্যবসার কার্যাবলী সমন্বয় ও সামঞ্জস্য বিধানের পাশাপাশি, কোম্পানিটি জনসংযোগও পরিচালনা করে এবং তাদের জন্য বিপণন ও বিক্রয় কৌশল প্রণয়ন করে। তাঁর মক্কেলদের মধ্যে রয়েছে আইএনডি টিভি ইউএসএ, গারওয়ার ওয়াল রোপস, রিটার, ফিনিক্স মেকানো, প্রিমিয়াম, দ্য লিটল জিম, সুকোস রোবটস এসএ, এসআইএমসি, ক্লোভার বিল্ডার্স, পুনে বিশ্ববিদ্যালয়, ফানস্কুল, এনটিটি ডেটা এবং অন্যান্যরা।  ২০১৭ সালের মে মাসে, তাঁর লেখা বই, রোমান্সিং ইওর ক্যারিয়ার প্রকাশিত হয়, বইটি প্রকাশ করেন লীলা পুনাওয়ালা। বইটি কর্পোরেট জগতে কাজের অভিজ্ঞতা সম্পর্কে লেখা এবং এটির প্রকাশ অনুষ্ঠান বিজনেস স্ট্যান্ডার্ড, ডিএনএ নিউজ, হিন্দুস্তান টাইমস, এডুকেশন টাইমস ও অন্যান্য প্রধান সংবাদমাধ্যমে প্রকাশিত হয়েছে।  শবনম আস্থানাকে প্রায়শই উদ্যোক্তা, জনসংযোগ এবং নারী উন্নয়নের জন্য সম্মেলনে দেখা যায়, যার মধ্যে রয়েছে স্টার্টআপস এবং নারী উদ্যোক্তা বিষয়ক জাতীয় শীর্ষ সম্মেলন, ইউরেশিয়ান অর্থনৈতিক কংগ্রেস, ভারতীয় রাশিয়ান সংলাপ, সিএসআর প্যানেল আলোচনা, ইণ্ডিয়ান অ্যাচিভার্স ফোরামের ওয়েবিনার এবং আহমদিয়া মুসলিম সম্প্রদায় সম্মেলন। ২০২০ সালের জুন পর্যন্ত, তিনি থ্রাইভ গ্লোবাল প্ল্যাটফর্মেও লিখেছেন।   প্রশংসা  ২০১২ সালে জনসংযোগ শিল্পে অবদানের জন্য তিনি পিআরসিআই থেকে মুম্বাইয়ে হল অফ ফেম পুরস্কার লাভ করেন। আস্থানা ছিলেন প্রথম ভারতীয় যিনি সান ফ্রান্সিসকোতে ২০১২ সালের পিআরএসএসএ জাতীয় সম্মেলনে আমন্ত্রিত হয়েছিলেন। তিনি ২০১৮ সালের জানুয়ারিতে টাইমস গ্রুপ থেকে গ্লোবাল পিআরের জন্য টাইমস পাওয়ার উইমেন ২০১৭ পুরস্কার পেয়েছিলেন।  ২০১৮ সালের সেপ্টেম্বরে, তিনি টাইমস অফ ইণ্ডিয়া গ্রুপ থেকে টাইমস পাওয়ার ওম্যান ২০১৮ পুরস্কার পেয়েছিলেন। পরের মাসে, তিনি লন্ডনের হাউস অফ কমন্সে মহাত্মা গান্ধী সম্মান এবং ২০১৮ পুনে সেরা ব্র্যাণ্ড পুরস্কার পেয়েছিলেন। ২০১৯ সালের এপ্রিল মাসে, তাঁকে ন্যাশনাল আমেরিকান ইউনিভার্সিটি কর্তৃক সম্মানসূচক ডক্টরেট ডিগ্রি প্রদান করা হয়।   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় নারী ব্যবসায়িক নির্বাহী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ডের ব্যবসায়ী
গজারিয়া ইউনিয়ন বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন।উপজেলা ভিত্তিক ইউনিয়ন তালিকাগ্রাম ভিত্তিক লোক সংখ্যা।   ভৌগোলিক উপাত্ত  গজারিয়া ইউনিয়নের মোট আয়তন ২৫.৩৩ বর্গকিলোমিটার। ঘরবাড়ির সংখ্যা ১৬৮৮৪ টি।http://www.bbs.gov.bd/WebTestApplication/userfiles/Image/Census2011/Dhaka/Tangail/Tangail_C01.pdf  | টাঙ্গাইল জেলার তথ্য গ্রাম সংখ্যা ১০।   জনসংখ্যার উপাত্ত  বাংলাদেশের ২০২২ সালের জনশুমারি অনুযায়ী গজারিয়া ইউনিয়নের মোট জনসংখ্যা ৪০,০০০ জন। প্রতি বর্গ কিলোমিটারে ১,০০০ জন লোক বাস করে।   যোগাযোগ ব্যবস্থা  পাকা রাস্তাঃ সখিপুর - পাথারপুর ৮ কিলোমিটার পাথারপুর - জয়বাংলা ৪ কিলোমিটার পাথারপুর - ইছাদিঘী ৩ কিলোমিটার   হাট বাজার  হাট বাজারের তালিকা: গজারিয়া চৌরাস্তা বাজার  কীর্তনখোলা চৌরাস্তা বাজার কালিয়ানপাড়া বাজার বাঘবেড় বাজার পাথারপুর চৌরাস্তা বাজার  ইছাদিঘী বাজার   জয় বাংলা বাজার   হাসপাতাল   কীর্তনখোলা কমিউনিটি ক্লিনিক  মুচারিয়া পাথার কমিউনিটি ক্লিনিক  ইছাদিঘী কমিউনিটি ক্লিনিক   শিক্ষা প্রতিষ্ঠান   বাঘবেড় সরকারি প্রাথমিক বিদ্যালয়  গজারিয়া সরকারি প্রাথমিক বিদ্যালয়  কালিয়ানপাড়া সরকারি প্রাথমিক বিদ্যালয়   মাদারীচালা সরকারি প্রাথমিক বিদ্যালয়, পাথারপুর  ডাবাইলপাড়া সরকারি প্রাথমিক বিদ্যালয়   ইছাদিঘীরপাড় সরকারি প্রাথমিক বিদ্যালয়  গজারিয়া শান্তিকুঞ্জ একাডেমি উচ্চ বিদ্যালয়   কীর্তনখোলা গজারিয়া কালিয়ানপাড়া উচ্চ বিদ্যালয়  জনতা উচ্চ বিদ্যালয়, পাথারপুর  ইছাদিঘী আদর্শ উচ্চ বিদ্যালয়  ইছাদিঘী দাখিল মাদ্রাসা   দর্শনীয় স্থান  কাঠের সেতু, বাঘবেড় সুইচ গেইট, গজারিয়া  দরগার সমাধিস্থল, গজারিয়া  মিঠাপানির দিঘী, ইছাদিঘী   তথ্যসূত্র   বিষয়শ্রেণী:সখিপুর উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
রিউজি ইজুমি (, ; জন্ম: ৬ নভেম্বর ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন রিউজি ইজুমি ১৯৯৩ সালের ৬ই নভেম্বর তারিখে জাপানের মিয়ে প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:মেজি বিশ্ববিদ্যালয়ের প্রাক্তন শিক্ষার্থী বিষয়শ্রেণী:জে২ লিগের খেলোয়াড় বিষয়শ্রেণী:২১শ শতাব্দীর জাপানি ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড়
সয়ূজ ১২ (, ইউনিয়ন ১২) হলো একটি মনুষ্যবাহী সোভিয়েত ইউনিয়নের মহাকাশ ভ্রমণ কার্যক্রম। এটি ১৯৭৩ সালের সেপ্টেম্বরে উৎক্ষেপণ করা হয়। এর দুইজন মহাকাশ ভ্রমণকারী ছিলেন ভেসিলি লাজারেভ ও ওলেগ গ্রিগোরিভিচ মাকারভ।  মিশন পরামিতি    ভর:    পেরিজি:    অ্যাপোজি:   প্রবণতা: ৫১.৬°  সময়কাল: ৮৮.৬ মিনিট।   আরও দেখুন    ১৯৭৩-এ মহাকাশ যাত্রা।   তথ্যসূত্র    বহিঃসংযোগ   বিষয়শ্রেণী:মনুষ্যবাহী সয়ূজ অভিযান
alt=|থাম্ব|311x311পিক্সেল|পুঠিয়া রাজবাড়ী এর সম্মুখ অংশ থাম্ব|পুঠিয়া রাজবাড়ি তৎসংলগ্ন আহ্নিক মন্দির পুঠিয়া রাজবাড়ী বা পাঁচআনি জমিদারবাড়ী হচ্ছে মহারানী হেমন্তকুমারী দেবীর বাসভবন। বাংলার প্রত্নতাত্ত্বিক ঐতিহ্যের মধ্যে রাজশাহীর পুঠিয়া রাজবাড়ী অন্যতম।McAdam, Marika. (2004) Lonely Planet's Bangladesh. pp. 114-115. ১৮৯৫ সালে মহারানী হেমন্তকুমারী দেবী আকর্ষনীয় ইন্দো ইউরোপীয় স্থাপত্যরীতিতে আয়তাকার দ্বিতল বর্তমান রাজবাড়ীটি নির্মাণ করেন।  অবস্থান রাজশাহী জেলা সদর হতে ৩২ কি.মি. উত্তর- পূর্বে নাটোর মহাসড়ক অভিমুখে বাঘা-পুঠিয়া জেলা সড়কের পাশে অবস্থিত। বাসে করে দেশের যে কোন স্থান হতে পুঠিয়া আসা যায় এবং ট্রেনে করে নাটোর অথবা রাজশাহী নেমেও সড়কপথে সহজে আসা যায়। থাম্ব|পুঠিয়া রাজবাড়ীর পিছনের অংশ  ইতিহাস  thumbnail| সপ্তদশ শতকে মোগল আমলে তৎকালীন বাংলার বিভিন্ন রাজ্যের মধ্যে পুঠিয়া জমিদারি ছিল প্রাচীনতম। কথিত যে জনৈক নীলাম্বর মোগল সম্রাট জাহাঙ্গীরের (১৬০৫—২৭ খ্রি.) কাছ থেকে ‘রাজা’ উপাধি লাভ করার পর সেটি পুঠিয়া রাজবাড়ীরূপে পরিচিতি লাভ করে। ১৭৪৪ সালে জমিদারি ভাগ হয়। সেই ভাগাভাগিতে জমিদারের বড় ছেলে পান সম্পত্তির সাড়ে পাঁচ আনা এবং অন্য তিন ছেলে পান সাড়ে তিন আনা। ১৯৫০ সাল পর্যন্ত জমিদারি প্রথা ছিল। প্রথা বিলুপ্ত হলে পুঠিয়া রাজবাড়ীর জমিদারিও বিলুপ্ত হয়। কিন্তু জমিদারি বিলুপ্ত হলেও সে আমলে নির্মিত তাদের প্রাসাদ, মন্দির ও অন্যান্য স্থাপনা ঠিকই এখনো টিকে রয়েছে। এ প্রাসাদটি ১৮৯৫ সালে মহারানী হেমন্ত কুমারী দেবী তার শাশুড়ি মহারানী শরৎ সুন্দরী দেবীর সম্মানে নির্মাণ করান।  অবকাঠামো ভবনের সম্মুখ ভাগের স্তম্ভ, অলংকরন, কাঠের কাজ, কক্ষের দেয়ালে ও দরজার উপর ফুল ও লতাপাতার চিত্রকর্ম চমৎকার নির্মাণ শৈলীর পরিচয় বহন করে। রাজবাড়ীর ছাদ সমতল, ছাদে লোহার বীম, কাঠের বর্গা এবং টালি ব্যবহৃত হয়েছে। নিরাপত্তার জন্য রাজবাড়ির চারপাশে পরিখা খনন করা হয়েছিল।ABM Husain, Asiatic Society of Bangladesh "Architecture". ISBN (invalid) 984-300-000965. .  (pg:361-363)  পুঠিয়া রাজবাড়ীর আশে পাশে ছয়টি রাজদিঘী আছে। প্রত্যেকটা দিঘীর আয়তন ছয় একর করে। মন্দিরও আছে ছয়টি। সবচেয়ে বড় শিব মন্দির। এ ছাড়া আছে রাধাগোবিন্দ মন্দির, গোপাল মন্দির, গোবিন্দ মন্দির, দোলমঞ্চ ইত্যাদি। প্রতিটি মন্দিরের দেয়ালেই অপূর্ব সব পোড়ামাটির ফলকের কারুকাজ। জোড়বাংলা মন্দির, বাংলো মন্দির, পঞ্চরত্ন অর্থাৎ চূড়াবিশিষ্ট মন্দির অর্থাৎ বাংলার বিভিন্ন গড়নরীতির মন্দিরগুলোর প্রতিটিই আকর্ষণীয়। এ ছাড়া রানির স্নানের ঘাট, অন্দর মহল মিলিয়ে বিশাল রাজবাড়ী প্রাঙ্গণ।  পুঠিয়া রাজবাড়ির চারিদিক পরিখা দ্বারা পরিবেষ্টিত। শত্রুরা যাতে সহজে রাজবাড়িতে প্রবেশ করতে না পারে সে কারণে অথবা পূর্বে রাজবাড়ি এলাকা নিন্মাঞ্চল থাকায় মাটি কেটে স্থানটি উঁচু করতে গিয়ে এই পরিখাগুলোর সৃষ্টি হয়েছে।  আরও দেখুন  বাংলাদেশের প্রত্নতাত্ত্বিক স্থানের তালিকা  পুঠিয়া উপজেলা  পুঠিয়া মন্দির চত্বর   তথ্যসূত্র   বিষয়শ্রেণী:১৮৯৫-এ প্রতিষ্ঠিত বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:মোগল স্থাপত্য বিষয়শ্রেণী:পুঠিয়া উপজেলা বিষয়শ্রেণী:বাংলাদেশের প্রাসাদ বিষয়শ্রেণী:রাজশাহী জেলার দর্শনীয় স্থান বিষয়শ্রেণী:ঐতিহাসিক স্থান বিষয়শ্রেণী:বাংলাদেশের স্থাপত্য বিষয়শ্রেণী:রাজশাহী জেলা বিষয়শ্রেণী:বাংলাদেশের প্রত্নতাত্ত্বিক জাদুঘর
এডউইন হাওয়ার্ড আর্মস্ট্রং একজন মার্কিন প্রকৌশলী এবং উদ্ভাবক। তাকে রেডিওর ইতিহাসে সবচেয়ে প্রভাবশালী উদ্ভাবক বলা হয়। তিনি উপস্নাতক শিক্ষার্থী থাকাকালীন সময়ে রিজেনারেটিভ সার্কিট আবিষ্কার করেন এবং ১৯১৪ সালে প্যাটেন্ট করান। তিনি ১৯২২ সালে সুপার-রিজেনারেটিভ সার্কিট এবং ১৯১৮ সালে সুপারহেটেরোডাইন রিসিভার আবিষ্কার করেন। তিনি ফ্রিকোয়েন্সি মড্যুলেশন রেডিও এরও আবিষ্কারক। তিনি ৪২টি প্যাটেন্টের অধিকারী এবং অসংখ্য পুরস্কার লাভ করেন। এসব পুরস্কারের মধ্যে রয়েছে প্রথম আইইই মেডেল অব অনার।   জীবনী  আর্মস্ট্রং ১৮৯০ সালের ১৮ ডিসেম্বর নিউ ইয়র্ক সিটিতে জন্মগ্রহণ করেন।http://www.madehow.com/inventorbios/12/Edwin-Howard-Armstrong.htmlhttp://www.k3dav.com/edwinhowardarmstrong.htmhttp://www.britannica.com/EBchecked/topic/35567/Edwin-H-Armstronghttp://biography.yourdictionary.com/edwin-howard-armstronghttp://www.ieeeghn.org/wiki/index.php/Edwin_H._Armstronghttp://www.oldradio.com/archives/people/armstrong.htmhttp://users.erols.com/oldradio/ehabio.htm  তথ্যসূত্র   বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:আইইইই মেডেল অব অনার বিজয়ী বিষয়শ্রেণী:আইইইই এডিসন পদক বিজয়ী বিষয়শ্রেণী:১৮৯০-এ জন্ম বিষয়শ্রেণী:১৯৫৪-এ আত্মহত্যা বিষয়শ্রেণী:১৯৫৪-এ মৃত্যু বিষয়শ্রেণী:আবিষ্কার ও উদ্ভাবন বিতর্ক বিষয়শ্রেণী:মার্কিন যুক্তরাষ্ট্রের সেনা কর্মকর্তা বিষয়শ্রেণী:লেজিওঁ দনরের নাইট
টাঙ্গাইল-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৪নং আসন।  সীমানা টাঙ্গাইল-৫ আসনটি টাঙ্গাইল জেলার টাঙ্গাইল সদর উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩ মির্জা তোফাজ্জল হোসেন মুকুল বাংলাদেশ আওয়ামী লীগ ১৯৭৯ আবদুর রহমান বাংলাদেশ জাতীয়তাবাদী দলসীমানা পরিবর্তন ১৯৮৬ মীর মাজেদুর রহমান জাতীয় পার্টি ১৯৮৮ মাহমুদুল হাসান জাতীয় পার্টি ফেব্রুয়ারি ১৯৯৬মাহমুদুল হাসান বাংলাদেশ জাতীয়তাবাদী দল জুন ১৯৯৬ আব্দুল মান্নান বাংলাদেশ আওয়ামী লীগ ২০০১ মাহমুদুল হাসান বাংলাদেশ জাতীয়তাবাদী দল ২০০৮ আবুল কাশেম জাতীয় পার্টি (এরশাদ) ৩০ মে ২০১২ মাহমুদুল হাসান বাংলাদেশ জাতীয়তাবাদী দল ২০১৪ ছানোয়ার হোসেন বাংলাদেশ আওয়ামী লীগ ২০১৮ ছানোয়ার হোসেন বাংলাদেশ আওয়ামী লীগ২০২৪ছানোয়ার হোসেনস্বতন্ত্র   নির্বাচন    ২০১০-এর দশকে নির্বাচন   ২০০৮ সালের অনুষ্ঠিত সংসদ নির্বাচনে আবুল কাশেম নির্বাচিত হন। তবে তিনি ঋণ ও বিল খেলাপি উল্লেখ করে দ্বিতীয় বিজয়ী প্রার্থী মেজর জেনারেল (অব.) মাহামুদুল হাসান হাইকোর্টে (নির্বাচনী ট্রাইব্যুনাল) আবেদন করেন। একই বছরের ১৫ ডিসেম্বর শুনানির পর হাইকোর্ট রায়ে তার সংসদ সদস্য ঘোষণার গেজেট অবৈধ ও বাতিল ঘোষণা করে। পরে নির্বাচন কমিশন তার আসন শুন্য ঘোষণা করে ও দ্বিতীয় বিজয়ী প্রার্থী মাহামুদুল হাসানকে সংসদ সদস্য ঘোষণা করেন। পরে আপিল প্রক্রিয়া শেষ হবার পর সাংসদ হিসেবে মাহমুদুল হাসানে ৩০ মে ২০১২ সালে  শপথ নেন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে টাঙ্গাইল-৫  বিষয়শ্রেণী:টাঙ্গাইল জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
thumb|right|আলো এক ধরনের আড় তরঙ্গ। তাই আলোর সমবর্তন হয়। সূর্যের আলোর ঔজ্জ্বল্য কমাবার জন্য অনেক সময় পোলারাইজিং ফিল্টার ব্যবহার করা হয়। পোলারাইজিং ফিল্টার ব্যবহার করে (ডান পাশে) ও পোলারাইজিং ফিল্টার ব্যবহার না করে (বাম পাশে) তোলা ছবি।  সমবর্তন (পোলারায়ন বা পোলারাইজেশন হিসেবেও পরিচিত) হলো আড় তরঙ্গের একটি বৈশিষ্ট্য যা তার স্পন্দনের জ্যামিতিক দিক বিন্যাস নির্দিষ্ট করে (সহজ ভাষায়, বহু তলে স্পন্দনশীল তরঙ্গকে এক তলে স্পন্দনশীল করে)। যে তরঙ্গ মাধ্যমের কণাগুলোর কম্পনের দিকের সাথে সমকোণে অগ্রসর হয় সেটাই আড় তরঙ্গ। জলে সৃষ্ট তরঙ্গ হলো আড় তরঙ্গের একটি সহজ উদাহরণ। একটি পুকুরের জলে ঢিল ছুড়লে, জলে তরঙ্গ সৃষ্ট হয় যা পুকুরের পাড়ের দিকে অগ্রসর হতে থাকে এবং একই সাথে জলের কণাগুলি উপরে-নীচে স্পন্দিত হতে থাকে (চিত্র দেখুন)। এখন যদি কোনো যান্ত্রিক পদ্ধতিতে এই তরঙ্গকে একটিমাত্র তলে স্পন্দিত করা যায় তাহলে ঘটনাটিকে বলা হয় সমবর্তন।  thumb|আড় বা অনুপ্রস্থ তরঙ্গ। এখানে, কণাগুলি একই সাথে উপর-নীচে ও সামনে-পেছনে স্পন্দিত হচ্ছে।  thumb|অনুদৈর্ঘ্য তরঙ্গ। এখানে, কণাগুলি শুধুমাত্র সামনে-পেছনে স্পন্দিত হচ্ছে।  আবার, তরল বা গ্যাসের মধ্যদিয়ে প্রবাহিত শব্দ তরঙ্গের ক্ষেত্রে এই স্পন্দন শুধু সামনে পেছনে (তরঙ্গ যেদিকে যায় সেদিকে) হয়। ফলে, এর সমবর্তনও হয় না (এটি অনুদৈর্ঘ তরঙ্গ)।  আলো এক ধরনের তড়িচ্চুম্বকীয় তরঙ্গ। অর্থাৎ আলো এক ধরনের আড় তরঙ্গ। সুতরাং আলোর সমবর্তন হয়।  কোয়ান্টাম বলবিজ্ঞান অনুযায়ী, আলো হলো ফোটনের ধারা। এক্ষেত্রে আলোর সমবর্তন ব্যাখ্যা করার জন্য ফোটনের স্পিনের ধারণা ব্যবহার করা হয়।  আলোর সমাবর্তন  কোনো আধান যুক্ত কণা স্থির থাকলে তার চারপাশে একটি তড়িৎ ক্ষেত্রের (E) সৃষ্টি হয়। আবার, কোনো আধান যুক্ত কণা যদি সমবেগে ভ্রমণ করতে থাকে তাহলে সেই কণার চারপাশে চৌম্বক ক্ষেত্র (B) তৈরি হয়। তড়িৎ ক্ষেত্র ও চৌম্বক ক্ষেত্রের সমন্বয়ে তৈরী হয় তড়িচ্চুম্বকীয় তরঙ্গ। এই তরঙ্গে তড়িৎ ক্ষেত্র ও চৌম্বক ক্ষেত্রের স্পন্দন পরস্পরের সাথে লম্ব ও এরা উভয়ই তরঙ্গ প্রবাহের দিকের সাথে লম্ব। তাই, আলো এক ধরনের আড় তরঙ্গ।  সমাবর্তন ঘটানোর জন্য এমন কোনো  পদার্থের প্রয়োজন যার মধ্য দিয়ে আলো প্রবেশ করলে, তা আলোকে শুধুমাত্র একটি নির্দিষ্ট তল বরাবর স্পন্দনশীল তরঙ্গ হিসেবে নির্গত করে। এই পদার্থ বা যন্ত্রগুলোকে বলা হয় পোলারাইজার।   আরও দেখুন  বায়ারফ্রিঞ্জেন্স ক্যালসাইট অপবর্তন তরঙ্গ ব্যতিচার  তথ্যসূত্র  বহিঃসংযোগ   Molecular Expressions: Science, Optics and You — Polarization of Light: Interactive Java tutorial  Electromagnetic waves and circular dichroism: an animated tutorial   HyperPhysics: Polarization concepts  Tutorial on rotating polarization through waveplates (retarders)  SPIE technical group on polarization  A Java simulation on using polarizers   Antenna Polarization  Animations of Linear, Circular and Elliptical Polarizations on YouTube Polarization Related Tests for Coherent Detection Systems    বিষয়শ্রেণী:তড়িচ্চুম্বকীয় বিকিরণ বিষয়শ্রেণী:সম্প্রচার প্রকৌশল বিষয়শ্রেণী:ভৌত আলোকবিজ্ঞান
সাওনের () ভারতের মহারাষ্ট্র রাজ্যের নাগপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সাওনের শহরের জনসংখ্যা হল ২৬,৬৩১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে সাওনের এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:নাগপুর জেলা